Hyvinvointialueelle maksetaan valtion varoista laskennallista korvausta tilapäistä suojelua saavan, kotikuntalaisen henkilön kotoutumista edistävien sosiaali- ja terveydenhuollon palvelujen järjestämisestä.
Hyvinvointialueelle korvataan tilapäistä suojelua saavalle henkilölle maksetusta toimeentulotuesta aiheutuneet kustannukset enintään kolmen vuoden ajalta.
Lisäksi hyvinvointialueelle korvataan erityiskustannuksia kotoutumislain (laki kotoutumisen edistämisestä 30.12.2010/1386) 49 §:n mukaisesti mm. ilman huoltajaa olevien alaikäisten palveluista sekä muista sosiaali- ja terveydenhuollon erityiskustannuksista.